Diari Oficial de la Generalitat Valenciana


Sumari del DOGV 9995, del 28-11-2024 (2024/12617)

RESOLUCIÓ de 18 de novembre de 2024, per la qual es concedixen les subvencions convocades mitjançant la Resolució de 30 d’abril de 2024, de la Vicepresidència Segona i Conselleria de Servicis Socials, Igualtat i Vivenda, per la qual es convoquen, per a l’any 2024, subvencions per al finançament d’actuacions d’implementació i promoció dels objectius de desenrotllament sostenible de l’Agenda 2030, en l’àmbit local.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9995

Data del DOGV
:   28-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12363

CVE
:   WLVC-E-9547-61239

Data del document
:   18-11-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * desenvolupament sostenible

*Antecedents de fet*

1. En data 8 d’abril de 2024 es va publicar en el *Diari Oficial de la Generalitat Valenciana*  (DOGV 9844) la Resolució de 30 d’abril de 2024, de la Vicepresidència i Conselleria de Servicis Socials, Igualtat i Vivenda, per la qual es convoquen, per a l’any 2024, subvencions per al finançament d’actuacions d’implementació i promoció dels objectius de desenrotllament sostenible de l’Agenda 2030, en l’àmbit local.

2. A esta convocatòria s’han presentat un total de 187 sol·licituds, 24 de les quals han sigut excloses per no complir algun dels requisits establits en la resolució de convocatòria. S’exclou una sol·licitud presentada per l’Ajuntament de Sueca a través del tràmit genèric que s’ha d’utilitzar exclusivament quan no hi haja un tràmit específic en la seu electrònica de la Generalitat.

3. En data 12 de juliol de 2024 es publica, en la pàgina web de la Direcció General de Cooperació Internacional al Desenvolupament, un requeriment d’esmena de la documentació presentada en la mencionada convocatòria perquè les entitats sol·licitants, en un termini de 10 dies hàbils, esmenen la falta o acompanyen els documents que es requerixen.

4. En data 1 d’octubre de 2024 es publica, en la pàgina web de la Direcció General de Cooperació Internacional al Desenvolupament, la proposta de resolució provisional de la comissió de valoració de la convocatòria, en què es concedix un termini de 10 dies hàbils a les entitats per a formular al·legacions a esta proposta.

5. De les 187 sol·licituds presentades, 23 han sigut excloses pels motius reflectits en l’annex III de la present resolució.

6. Tenint en compte l’informe de l’òrgan instructor, de data 28 d’octubre de 2024, es desprén de la informació que consta en el seu poder que les entitats sol·licitants complixen tots els requisits necessaris per a accedir a les subvencions, d’acord amb el que s’establix en l’article 164.f de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

7. La comissió de valoració, segons el que establix la base novena de l’Orde 1/2023, de 28 d’abril, de la Conselleria de Participació, Transparència, Cooperació i Qualitat Democràtica, per la qual s’establixen les bases reguladores i el procediment de concessió de subvencions destinades a la realització d’accions d’implementació i promoció dels Objectius de Desenvolupament Sostenible de l’Agenda 2030, a la Comunitat Valenciana (d’ara en avant, Orde 1/2023), en la seua reunió de data 28 d’octubre de 2024, ha emés un informe en el qual es concreta el resultat de l’avaluació de les sol·licituds, d’acord també amb el mencionat article 164.f, i, sobre la base d’això, ha formulat la corresponent proposta motivada de resolució definitiva de la convocatòria de subvencions.

8. Tenint en compte les disponibilitats pressupostàries de la línia T272786732 «Subvencions a entitats locals per a la territorialització dels ODS», dotada amb un import d’1.000.000,00 d’euros, en el capítol IV, per al finançament de gastos corrents, del pressupost de la Generalitat Valenciana per a l’any 2024; aplicació pressupostària G.134A00.46511 de la Direcció General d’Inclusió i Cooperació al Desenvolupament, és possible finançar totes les sol·licituds que han superat la puntuació mínima de 65 punts per un import global de 981.128 euros, per la qual cosa, en la línia pressupostària, queda un romanent de 18.872 euros.

*Fonaments de dret*

I. Pel que respecta a la competència per a resoldre este procediment, la base dècima de l’Orde 1/2023, de 28 d’abril, de la Conselleria de Participació, Transparència, Cooperació i Qualitat Democràtica, citada, establix que correspon a la persona titular de la conselleria que tinga assignada la competència d’implementació i seguiment de l’Agenda 2030 de desenrotllament sostenible.

Tal com figura en l’article 14 del Decret 132/2023, de 10 d’agost, del Consell, d’aprovació del reglament orgànic i funcional de la Vicepresidència Segona i Conselleria de Servicis Socials, Igualtat i Vivenda, correspon a la Direcció General d’Inclusió i Cooperació al Desenvolupament, de la Secretaria Autonòmica de Família i Servicis Socials, la coordinació, l’impuls, el seguiment i l’avaluació de la consecució dels Objectius de Desenvolupament Sostenible de l’Agenda 2030.

Amb la publicació de la Resolució de 15 de maig de 2024, de la vicepresidenta segona i consellera de Servicis Socials, Igualtat i Vivenda, sobre delegació de l’exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda, correspon a la persona titular de la Secretaria Autonòmica de Família i Servicis Socials la concessió de subvencions en matèria d’implementació i promoció de l’Agenda 2030 per al desenrotllament sostenible.

II. Així mateix, en la tramitació d’este procediment, s’ha tingut present el que establix l’Orde 1/2023, i la resolució de convocatòria mencionada, i, en tot allò no regulat en esta orde, s’ha tingut en compte el que disposen la Llei 38/2003, de 17 de novembre, general de subvencions i el seu reglament de desenrotllament, i la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

En virtut d’això, i de l’informe de l’òrgan instructor, i l’acta de la comissió de valoració, que ha adoptat en la seua sessió de 28 d’octubre de 2024,

RESOLC

*Primer*

Concedir a les entitats i els projectes citats en l’annex I de la present resolució les subvencions sol·licitades per l’import que apareix especificat en el mateix dins del crèdit disponible en la línia F314755864 «Subvencions a entitats locals per a la territorialització dels ODS», dotada amb un import d’1.000.000,00 d’euros, en el capítol IV, per al finançament de gastos corrents, del pressupost de la Generalitat Valenciana per a l’any 2024; aplicació pressupostària G.134A00.46213, de la Direcció General d’Inclusió i Cooperació al Desenvolupament.

*Segon*

Denegar les subvencions sol·licitades per les entitats mencionades en l’annex II de la present resolució, per no arribar a la puntuació mínima de 65 punts, establida d’acord amb el resolc quart de la Resolució de 30 d’abril de 2024, de la Vicepresidència i Conselleria de Servicis Socials, Igualtat i Vivenda, per la qual es convoquen, per a l’any 2024, subvencions per al finançament d’actuacions d’implementació i promoció dels Objectius de Desenrotllament Sostenible de l’Agenda 2030, en l’àmbit local (DOGV núm. 9844).

*Tercer*

Excloure les entitats i els projectes citats en l’annex III de la present resolució, pels motius que s’especifiquen.

Contra la present resolució, que posa fi a la via administrativa, es podrà interposar, potestativament, un recurs de reposició davant d’este mateix òrgan, en el termini d’un mes, comptat des de l’endemà de la publicació, de conformitat amb el que preveuen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, de manera telemàtica, en el tràmit específic d’aportació de documentació d’esta convocatòria, en la seu electrònica de la Generalitat, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l’endemà de la publicació, de conformitat amb el que preveuen els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que s’utilitze qualsevol altra via que es considere oportuna.

  

València, 18 de novembre de 2024

(p. d. Resolució DOGV 9848, 15.05.2024)

Ignacio Grande Ballesteros

Secretari autonòmic de Família i Servicis Socials

Esta disposició conté annexos. Consulteu-ne la versió en PDF.